sagorsarker/bangla-wikipedia huggingface dataset:
সুকাত্রা

সুকুত্রা আরব সাগরের মাঝে অবস্থিত। ভৌগোলিক পরিবেশ এবং গাছপালার অদ্ভুত দর্শনের কারণে এই দ্বীপকে ভিনগ্রহবাসীদের দ্বীপ বা ‘এলিয়েন দ্বীপ’ বলা হয়ে থাকে চারটি দ্বীপের সমন্বয়ে গঠিত সুকাত্রা দ্বীপপুঞ্জের মালিকানা ইয়েমেনের। ইয়েমেন ২০১৩ সালে এটিকে একটি প্রদেশ হিসেবে ঘোষণা করে। এটা হর্ন অফ আফ্রিকা থেকে পূর্ব এবং আরব উপদ্বীপ থেকে দক্ষিণে অবস্থিত।
৩,৭৯৬ বর্গ কিলোমিটার ভূমি বিশিষ্ট এ দ্বীপপুঞ্জ দৈর্ঘ্যে ১৩২ কিলোমিটার এবং প্রস্থে ৫০ কিলোমিটার।। প্রদেশটির রাজধানীর নাম হাদিবু।
প্রথম শতকে সুকাত্রা দ্বীপ গ্রিকদের পদচারণায় মুখর থাকার ইতিহাস জানা যায় প্রস্তর খণ্ডে প্রাপ্ত ভাষার ব্যবহার। ধারণা করা হয়, তৃতীয় শতকের দিকে দ্বীপটি প্রাচীন যুগের ব্যবসায়ের মূল কেন্দ্র ছিল। ‘সুকাত্রা’ নামটি গ্রিক শব্দ নয়, সংস্কৃত শব্দ সুখাদ্রা থেকে এর আগত যার অর্থ সহায়ক বা স্বর্গসুখ প্রদানকারক। মার্কো পোলোর বই “দ্য ট্রাভেলস অফ মার্কো পোলো”য়ে সুকাত্রা দ্বীপের উল্লেখ আছে।
উদ্ভিদগুলোর অদ্ভুত গড়নই এই দ্বীপকে ভিনগ্রহীদের দ্বীপ হিসেবে আখ্যায়িত করার মূল কারণ। এ দ্বীপের বেশিরভাগ উদ্ভিদই এন্ডেমিক। পৃথিবীর অন্য কোথাও এগুলোর দেখা মেলে না। সুকাত্রা দ্বীপে ৮২৫ প্রজাতির উদ্ভিদের মধ্যে ৩০৭টি প্রজাতিই স্থানীয়, অর্থাৎ প্রায় ৩৭ শতাংশ উদ্ভিদ পৃথিবীর অন্য কোথাও দেখতে পাওয়া যাবে না। ২০০৪ সালে IUCN এর লাল তালিকায় সুকাত্রার ৩টি অতিবিপন্ন এবং ২৭টি বিপন্ন উদ্ভিদের নাম রয়েছে।
এই দ্বীপের সবচেয়ে অদ্ভুত গাছ হলো ড্রাগন-ব্লাড ট্রি। অদ্ভুত গড়নের ছাতাকৃতির এই গাছটি থেকে লাল বর্ণের আঠালো পদার্থ বের হয়। কথিত আছে বহুকাল আগের ড্রাগনের রক্ত থেকে এই গাছের উৎপত্তি এবং সে অনুযায়ী এর নামকরণ! এই গাছের আঠা রঙ তৈরিতে এবং বার্নিশের কাজে ব্যবহৃত হয়।
আরেকটি বিশেষ উদ্ভিদ হলো ডেন্ড্রোসসিয়াস নামক এক প্রকারের শশা গাছ। বিভিন্ন আকৃতির কান্ডটি লম্বা হয়ে চূড়া তৈরি করে, যেখানে হলুদ, গোলাপী ফুল ফোটে। উভলিঙ্গ এই গাছের জন্ম এই দ্বীপের বয়সের দ্বিগুণ আগে বলে গবেষকদের ধারণা। ২০ ডিগ্রি সেলসিয়াস তাপমাত্রা এদের বংশবিস্তারের অনুকূল।
এছাড়াও রয়েছে পোমেগ্র্যানেট নামক ফুলেল উদ্ভিদ। এটি আড়াই থেকে চার ফুট পর্যন্ত লম্বা হতে পারে। ডিসেম্বর-জানুয়ারি মাসে সাধারণত ফুল এবং ফল হয়। ফুলগুলো সাধারণত গোলাপি বা লালের কাছাকাছি রঙের হয় আর ফল পাকলে তা হলদে-সবুজ রঙ ধারণ করে। এই গাছের কাঠ খুব শক্ত হয় এবং ছোটখাট আসবাবপত্র তৈরিতে ব্যবহৃতও হয়। এই গাছটি সুকাত্রার বিশেষ উদ্ভিদ হলেও হাওয়াইতে এর চাষের চেষ্টা চলছে।
মোট ৩১ প্রজাতির প্রাণির দেখা মিলবে এই দ্বীপে, যার ৯৪ শতাংশ অর্থাৎ ২৯টি প্রজাতিই স্থানীয়। স্কিংস, পা-বিহীন টিকটিকি, নানা প্রকারের মাকড়শা এবং তিন প্রকারের বিশুদ্ধ পানির কাঁকড়ার দেখা মেলে এ দ্বীপে। স্তন্যপায়ী প্রাণী হিসেবে বাদুড় ছাড়া আর কোনো প্রাণীর অস্তিত্ব মেলে নি।
সুকাত্রা দ্বীপপুঞ্জে বসবাসকারী মানুষেরা মাছ ধরে, পশুপালন করে এবং খেজুর চাষ করে জীবিকা নির্বাহ করে। দ্বীপবাসীরা প্রধানত মুসলিম ধর্মাবলম্বী এবং তারা ধর্মীয় আচার-অনুষ্ঠানও পালন করে থাকেন।
মৌসুমি আবহাওয়ার কারণে জুন থেকে সেপ্টেম্বর মাস পর্যন্ত এই দ্বীপে জলপথে যাওয়া যায় না। বছরের অন্যান্য সময়ে জাহাজে করে আরব সাগর পাড়ি দিয়ে যাওয়া যায়। ১৯৯৯ সালের জুলাই মাসে আন্তর্জাতিক একটি বিমানবন্দর স্থাপন করা হয়েছে সুকাত্রা দ্বীপে। ফলে পৃথিবীর বিভিন্ন প্রান্তের সাথে যোগাযোগ ব্যবস্থা আরও উন্নত হয়েছে। সুকাত্রা বিমানবন্দরটি এর প্রধান শহর থেকে ১২ কিলোমিটার পশ্চিমে অবস্থিত। এই এলাকার বাস্তুসংস্থান বা ইকোসিস্টেমের কারণে সুকাত্রার অভ্যন্তরে গণপরিবহনের পরিমাণ খুবই নগণ্য।
হাওড়া মধ্য বিধানসভা কেন্দ্র

হাওড়া মধ্য (বিধানসভা কেন্দ্র)(হাওড়া মধ্য হিসাবে জানা যায়) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ১৭ থেকে ২০, ২৪ থেকে ৩৪, ৩৬, ৩৭ এবং ৪২ নং ওয়ার্ড নিয়ে ১৭১ নং হাওড়া মধ্য বিধানসভা কেন্দ্রটি গঠিত হয়েছে।
হাওড়া মধ্য বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
শিবপুর বিধানসভা কেন্দ্র

শিবপুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ৮, ৯, ২১ থেকে ২৩, ৪৩ এবং ৪৭ থেকে ৫০ নং ওয়ার্ড নিয়ে ১৭২ নং শিবপুর বিধানসভা কেন্দ্রটি গঠিত হয়েছে।
শিবপুর বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
উইলি লোমান

উইলিয়াম "উইলি" লোমান হল আর্থার মিলারের ক্ল্যাসিক নাটক "ডেথ অব আ সেলসম্যান" এর মূল চরিত্র। ১৯৪৯ সালের ১০ ফেব্রুয়ারি ব্রডওয়ে কর্তৃক মরস্কো থিয়েটারে প্রথমবারের মত এই নাটক মঞ্চস্থ হয়, যেখানে লী জে. কব কাল্পনিক এ লোমান চরিত্রে অভিনয় করেন। লোমান হলের ৬৩ বছর বয়স্ক একজন ভ্রাম্যমাণ বিক্রেতা যিনি তার বর্তমান অবস্থা মোকাবেলা করতে বাঁধার সম্মুখীন হচ্ছেন এবং সেই সকল সমস্যার সমাধানে একটি কাল্পনিক জগৎ সৃষ্টি করেন। এটি তাকে একাধিক আত্মহত্যার চেষ্টা থেকে বিরত রাখতে পারেনা।
উইলি লোমান নিউ ইয়র্কের ব্রুকলিন উপশহরের একজন বয়স্ক বিক্রেতা যার কর্মজীবন প্রায় পড়তির দিকে। যৌবনের উদ্যম আর কর্মস্পৃহা তিনি হারিয়ে ফেলেছেন। তার ব্যবসা এখনও শীর্ষস্থানীয়, কিন্তু তার তারুণ্য আর আন্তরিকতা ছাড়া তিনি কাজ করতে পারছেন না ঠিকভাবে। সময় তাকে ধরে ফেলেছে। নাটকটি "উর্ধ্বগামী আমেরিকান মধ্যবিত্তদের মাঝে টিকে থাকতে" লোমানের সংগ্রামকে রূপায়িত করেছে। সেইসাথে তিনি অন্তর্দ্বন্দ্বে ভোগেন। তার কেবলই মনে হয় তার জীবন স্থিতিশীল কিছুর উপর দাঁড়াতে পারছে না। চার্লস ইশারউড এর মতানুযায়ী লোমান এই নাটকের মূল্য প্রভাবশালী চরিত্র কারণ "নাটকের বাচ্যমূলক মেরুদণ্ড দেয় আত্মিক ও অর্থনৈতিক পরাজয়ের বিরুদ্ধে হেরে যাওয়া লোমানের সংগ্রাম"। লোমান লাখো শ্বেত কলারের কর্মজীবীদেরকে প্রতিনিধিত্ব করেন, যারা কিনা তাদের কর্পোরেট জীবন নিয়ে বেঁচে আছে। তিনি একটি কাল্পনিক জগতে বিরাজ করতেন। কল্পনার সে জগতে তিনি ভাবতেন তিনি কত বিখ্যাত, প্রভাবশালী এবং সফল। সেইসাথে সন্তানদের সাফল্য নিয়েও ভাবতেন তিনি। তার স্ত্রী এই কল্পনাকে বাঁধাগ্রস্ত তো করতই না, বরং উৎসাহ দিত। বয়োবৃদ্ধির সাথে সাথে তার নিজের গুণাবলী এই মিথ্যা গুরুত্ব আর সাফল্যে ভারে ধীরে ধীরে চাপা পড়তে শুরু করে।
নাটক চলাকালীন লোমানের পৃথিবী তার চারিদিকে ভেঙে পড়তে শুরু করে। নাটকটি সম্পর্কে অ্যাসোসিয়েটেড প্রেস প্রতিবেদক সিন্থিয়া লাউরির পর্যালোচনা অনুযায়ী, "আমরা দেখি একজন বয়স্ক হেরে যেতে থাকা ভ্রাম্যমাণ বিক্রেতাকে ধ্বংস হয়ে যেতে দেখেছি, কল্পনার জগতে ভেসে যেতে দেখেছি।" নাটকের শুরুতে দেখা যায় ৬৩ বছর বয়স্ক লোমান আর্থিক অসঙ্গতির সাথে যুদ্ধ করছেন; যেখানে ৩৪ বছর পর চাকরিতে তার বেতন কমানো হয়। দ্বিতীয় অঙ্কে তিনি চাকরি হতে নিষ্কৃতি পান। তাকে চাকরি থেকে বের করে দেন যিনি, তার বাবাই ৩৬ বছর আগে তাকে চাকরি দিয়েছিল। নাটকে লোমান তার স্মৃতি রোমন্থনের মাধ্যমে অতীতকে খুঁজে বের করে। এখানে দর্শকই বিষয়বস্তুর সঠিকতার বিচার করে নাটকের দীর্ঘ একটি অংশে লোমান তার জনপ্রিয়তার কথা বলে, যা কিনা তিনি তার সন্তানদের মধ্যে স্থানান্তরিত করার কথা ভাবেন।
আধিপত্যবাদী পুরুষত্ব

লিঙ্গ বিষয়ক বিদ্যায়, আধিপত্যবাদী পুরুষত্ব (hegemonic masculinity) আর. ডব্লিউ. কনেলের লৈঙ্গিক ক্রম তত্ত্বের একটি অংশ, যেখানে একাধিক পুরুষত্বের স্বীকৃতি দেয়া হয় যেগুলো সময়, সংস্কৃতি ও ব্যক্তিভেদে পৃথক হতে পারে। আধিপত্যবাদী পুরুষত্বকে একটি চর্চার দ্বারা সংজ্ঞায়িত করা হয় যা সমাজে পুরুষের কর্তৃত্বমূলক অবস্থানকে সিদ্ধ করে এবং নারী এবং পুরুষের অন্যান্য প্রান্তিক অবস্থার অধীনতাকে ন্যায্যতা প্রদান করে। ধারণাগতভাবে আধিপত্যবাদী পুরুষত্ব ব্যাখ্যা করে যে, কীভাবে ও কেন নারী ও অন্যান্য লৈঙ্গিক পরিচয়ের উপর কর্তৃত্ববাদী সামাজিক ভূমিকাকে পুরুষ রক্ষা করে চলে, যেসব লৈঙ্গিক পরিচয়কে সমাজে "নারীসুলভ" হিসেবে দেখা হয়।
সমাজতাত্ত্বিক ধারণা অনুসারে, "আধিপত্যবাদী পুরুষত্বের" আধিপত্যবাদী প্রকৃতিটি নেয়া হয়েছে মার্ক্সবাদী তাত্ত্বিক এন্টনিও গ্রামসির সাংস্কৃতিক আধিপত্যবাদ এর তত্ত্ব থেকে, যা বিভিন্ন সামাজিক শ্রেণীর মধ্যে ক্ষমতা সম্পর্ককে বিশ্লেষণ করে। তাই, "আধিপত্যবাদী পুরুষত্ব" শব্দটির বিশেষণ "আধিপত্যবাদী" দ্বারা সামাজিক গতিবিদ্যা নির্দেশ করে, যার দ্বারা একটি সামাজিক গোষ্ঠী সামাজিক ক্রমোচ্চ শ্রেণিবিভাগে কর্তৃত্বমূলক অবস্থান দাবী করে, অধিকার করে এবং এর নেতৃত্ব দেয়। আধিপত্যবাদী পুরুষত্ব এক ধরনের সামাইক সংগঠনকে নির্দেশ করে যা পরিবর্তনশীল এবং সমাজতত্ত্বে এটি নিয়ে আলোচনা করা হয়।
দ্য ফিলাডেলফিয়া স্টোরি (মঞ্চনাটক)

দ্য ফিলাডেলফিয়া স্টোরি () হল ফিলিপ ব্যারি রচিত ১৯৩৯ সালের মার্কিন হাস্যরসাত্মক মঞ্চনাটক। এটি একজন সামাজিক প্রতিপত্তি সম্পন্ন নারীর গল্প, যিনি তার প্রাক্তন স্বামী ও আকর্ষণীয় এক সাংবাদিকের প্রায়শই তার কাছে আসার কারণে তার বিবাহের পরিকল্পনা ভেস্তে যাচ্ছে। এই নাটকটিকে অভিনেত্রী ক্যাথরিন হেপবার্নের কর্মজীবনের ঠানা ব্যর্থতার পর সফলতার চাবি বলে উল্লেখ করা হয়, কারণ ১৯৩৮ সালে তাকে "বক্স অফিস পয়জন" তালিকার একজন হিসেবে অন্তর্ভুক্ত ছিলেন।
ট্রেসি লর্ড চরিত্রটি নাট্যকার ফিলিপ ব্যারির এক বন্ধুকে বিয়ে করা ফিলাডেলফিয়ার একজন কেতাদুরস্ত মহিলা হেলেন হোপ মন্টগোমেরি স্কটের জীবন থেকে অনুপ্রাণিত। ব্যারি নাটকটি ক্যাথরিন হেপবার্নের জন্য বিশেষভাবে রচনা করেন।
থিয়েটার গিল্ড প্রযোজিত "দ্য ফিলাডেলফিয়া স্টোরি" নাটকটির উদ্বোধনী মঞ্চায়ন হয় ১৯৩৯ সালের ২৮শে মার্চ নিউ ইয়র্ক সিটির শুবার্ট থিয়েটারে। তিন অঙ্কের এই হাস্যরসাত্মক নাটকটির নির্দেশনা দেন রবার্ট বি. সিনক্লেয়ার এবং আলোকসজ্জা ও চিত্রায়নের নির্দেশনা দেন রবার্ট এডমন্ড জোন্স।
দ্য ফিলাডেলফিয়া স্টোরি (চলচ্চিত্র)

দ্য ফিলাডেলফিয়া স্টোরি () জর্জ কিউকার পরিচালিত মার্কিন হাস্যরসাত্মক চলচ্চিত্র। ফিলিপ ব্যারি রচিত "একই নামের" মঞ্চনাটক অবলম্বনে চলচ্চিত্রটির চিত্রনাট্য রচনা করেছেন ডোনাল্ড ওগডেন স্টুয়ার্ট। এতে একজন বিত্তশালী কেতাদুরস্ত মহিলার প্রাক্তন স্বামী ও একজন টেবলয়েড ম্যাগাজিনের সাংবাদিকের আগমনে তার বিবাহের পরিকল্পনার জটিলতা তুলে ধরা হয়েছে। এতে শ্রেষ্ঠাংশে অভিনয় করেন ক্যারি গ্র্যান্ট, ক্যাথরিন হেপবার্ন, জেমস স্টুয়ার্ট ও নবাগত রুথ হাসি। নারী চরিত্রটি নাট্যকার ব্যারির বন্ধুর স্ত্রী হেলেন হোপ মন্টগোমেরি স্কট (১৯০৪-১৯৯৫) এর জীবন থেকে অনুপ্রাণিত।
চলচ্চিত্রটি ১৩তম একাডেমি পুরস্কারে শ্রেষ্ঠ চলচ্চিত্র বিভাগে মনোনয়নসহ ৬টি মনোনয়ন পায় এবং জেমস স্টুয়ার্ট শ্রেষ্ঠ অভিনেতা বিভাগে ও ডোনাল্ড ওগডেন স্টুয়ার্ট শ্রেষ্ঠ লেখনী (চিত্রনাট্য) বিভাগে পুরস্কৃত হন। লাইব্রেরি অব কংগ্রেস ১৯৯৫ সালে ছবিটিকে "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় ফিল্ম রেজিস্ট্রিতে সংরক্ষণের জন্য নির্বাচন করে।
হাওড়া দক্ষিণ বিধানসভা কেন্দ্র

হাওড়া দক্ষিণ (বিধানসভা কেন্দ্র)(হাওড়া দক্ষিণ হিসাবে জানা যায়) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ৩৫, ৩৮ থেকে ৪১ এবং ৪৪ থেকে ৪৬ নং ওয়ার্ড এবং দুইলা,ঝোড়হাট,পঞ্চপাড়া এবং থানামাকুয়া গ্রামপঞ্চায়েতগুলি সাঁকরাইল সি ডি ব্লকের অন্তর্গত, যা ১৭৩ নং হাওড়া দক্ষিণ বিধানসভা কেন্দ্রটি গঠিত হয়েছে।
হাওড়া দক্ষিণ বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
প্রিয়াঙ্কা ইয়োশিকাওয়া

প্রিয়াঙ্কা ইয়োশিকাওয়া (吉川 プリアンカ, জন্ম ২০, জানুয়ারী, ১৯৯৪) একজন জাপানী অনুবাদক এবং সুন্দরী প্রতিযোগিতার খেতাবপ্রাপ্ত, যিনি ২০১৬ সালে মিস ওয়ার্ল্ড জাপান-এর মুকুট বিজয়ী হন। ২০১৫ সালের মিস ইউনিভার্স জাপান বিজয়ী আরিয়ানা ইউসুকে ফুজিটার পরে প্রিয়াঙ্কা দ্বিতীয় বহুজাতিক জাপানী যিনি মিস জাপান খেতাবি লাভ করেন, এবং চতুর্থ অংশগ্রহণকারী আরিয়ানা, ইউসুকে ফুজিটা (মিস্টার গ্লোবাল জাপান ২০১৬) এবং ইউকি সাতো (মিস্টার ওয়ার্ল্ড জাপান ২০১৬)-এর পরে। প্রিয়াঙ্কার মা একজন জাপানীজ।
প্রিয়াঙ্কার জন্ম টোকিওতে। প্রিয়াঙ্কার মা জাপানী এবং তার পিতা একজন বাঙালি। তার ঠাকুরদার বাবা (প্রপিতামহ) প্রফুল্ল চন্দ্র ঘোষ ছিলেন পশ্চিমবঙ্গের প্রথম মুখ্যমন্ত্রী।
প্রিয়াঙ্কার পূর্বপুরুষের বাড়ি বাংলাদেশের ঢাকা জেলার দোহার উপজেলার মালিকান্দা গ্রামে। তিনি সম্ভ্রান্ত ঘোষ পরিবারের কন্যা।
১৯৮৫ সালের ২১ আগস্ট তার বাবা অরুণ ঘোষ বাংলাদেশ থেকে জাপানে চলে যান। সেখানে অরুণ ঘোষ কয়েক বছর পর জাপানি নারী নাউকোর সঙ্গে বিবাহবন্ধনে আবদ্ধ হন। এরপর পার্মানেন্ট রেসিডেন্সশিপ পেয়ে সেখানেই স্থায়ীভাবে বসবাস শুরু করেন। ১৯৯৪ সালের ২০ জানুয়ারি অরুণ-নাউকো দম্পতির ঘর আলোকিত করে জন্ম নেয় একটি কন্যাসন্তান। পরিবারিক পদবির সঙ্গে মিলিয়ে তার নাম রাখা হয় প্রিয়াংকা ইউসিকা ঘোষ।
প্রিয়াঙ্কা যখন জাপানে বড় হচ্ছিলেন তখন তার মিশ্র জাতিসত্ত্বার কারণে সবাই তাকে ডাকত “হাফু,” যার মানে আধা।
ছয় থেকে ৯ বছর বয়স পর্যন্ত প্রিয়াঙ্কা ক্যালিফোর্নিয়ার স্যাক্রামেন্টোতে বাস করেন। উনি কলকাতায় বাস করেন এক বছর তারপর জাপানে ফিরে যান যেখানে তাকে তার মিশ্র জাতিসত্ত্বার কারণে অনেক কটূক্তি শুনতে হয়।
জাপানে বেড়ে ওঠার সময় প্রিয়াঙ্কা শুধু হাতে গোনা কিছু মানুষ চিনতেন যারা ছিল মিশ্র জাতিসত্ত্বার।
“আমি যখন ক্লাস ফাইভে পড়ি,তখন দেখলাম ক্লাশে আমিই একমাত্র মিশ্র জাতিসত্ত্বার। আমি ভেবেছিলাম আমি স্বাভাবিক নই,” প্রিয়াঙ্কা বলেন।
তিনি বহু বছর তার মিশ্র জাতিসত্ত্বার কারণে হতাশায় ভুগেছেন, কিন্তু শেষে সিদ্ধান্ত নেন যে উনি এখন থেকে তার ভারতীয় পরিচয়ের জন্য গর্বিত হবেন।
কিছু মানুষ মিশ্র জাতির লোক পছন্দ করে না, কিন্তু তারপরও জাপানীরা এখন মিশ্র জাতিসত্ত্বার মানুষকে মেনে নিচ্ছেন।
৬ সেপ্টেম্বর, ২০১৬ তারীখে প্রিয়াঙ্কা মিস ওয়ার্ল্ড জাপান ২০১৬ এর মুকুট বিজয়ী হন। ২০১৬ সালে উনি মিস ওয়ার্ল্ড প্রতিযোগিতায় অংশ নেন এবং প্রথম ২০ জনের স্থান লাভ করেন।
প্রিয়াঙ্কা বলিউড সিনেমার একজন ভক্ত এবং তিনি তার পথিকৃৎ হিসেবে বেছে নিয়েছেন ঐশ্বর্যা রায়কে যিনি ১৯৯৪ সালে মিস ওয়ার্ল্ড খেতাব পান, এবং সেই বছরই প্রিয়াঙ্কা জন্মগ্রহণ করেন।
প্রিয়াঙ্কা সাবলীলভাবে জাপানী, ইংরেজি এবং বাংলায় কথা বলতে পারেন। ২০১৬ সালে মিস ওয়ার্ল্ড জাপান জেতার আগে উনি অনুবাদক ও আর্ট থেরাপিস্ট হিসেবে কাজ করেন, এবং উনি একজন হাতির প্রশিক্ষকের লাইসেন্সধারী।
প্রিয়াঙ্কা জানান উনি কলকাতায় দুঃস্থ শিশুদের জন্য একটি আবাসন গড়তে চান।
বাংলাদেশে বসবাসরত নেপালি

অল্পসংখ্যক নেপালি বাংলাদেশে বসবাস করছে যাদের বেশীরভাগ ১৯৫০-এর দশকে তাদের মাতৃভূমি থেকে পলায়ন করে এবং নেপালি বংশদ্ভোত জনগণ।
১৯৫০-এর দশকে অনেক নেপালি তাদের মাতৃভূমি থেকে পালিয়ে আসে। রাষ্ট্রের দেয়া চাহিদা থেকে অব্যাহতি পেতে এবং উন্নততর জীবন যাপনের জন্য তারা উত্তর ভারত সহ পার্শ্ববর্তী দেশ মায়ানমার, ভুটান এবং বাংলাদেশে আশ্রয় নেয়।
সঙ্কেত মহাত্রে

সঙ্কেত মহাত্রে (; , জন্ম জুলাই ২৭) হলেন একজন ভারতীয় অভিনেতা এবং কণ্ঠশিল্পী যিনি তার ব্যবসায় আছেন গত ১১ বছর ধরে। তিনি ইংরেজি, হিন্দি এবং মারাঠিতে পারদর্শী। তিনি কন্ঠ-অভিনয় শিল্পে ২০০৬ থেকে কর্মঠ এবং শিশুদের কন্ঠ, কিশোর ছেলেদের কন্ঠ, তরুণ প্রাপ্তবয়স্ক এবং মধ্য বয়স্ক পুরুষদের কন্ঠ করতে পারেন। তিনি এছাড়াও কয়েকটি থিয়েটার প্রোডাকশন্সের সাথে গত ১৪ বছর ধরে সংযুক্ত; তাদের জন্য অভিনয়, লেখা এবং নির্দেশনা।
সঙ্কেত হলেন একজন পেশাদার কণ্ঠশিল্পী যিনি বড় ব্লকবাস্টার হলিউড প্রোডাকশন্স চলচ্চিত্র এবং অ্যানিমেটেড চলচ্চিত্রের মতো অনেক বিদেশী প্রোডাশন্সের পাশাপাশি ডিসকভারি, টিএলসি, সাথে টেলিভিশন বিজ্ঞাপন, রেডিও স্পটস এবং কার্টুন এবং টেলিভিশনে অ্যানিমের জন্য ডাবিং করেছেন।
তিনি মহেশ বাবু, এন টি রামা রাও জুনিয়র, রাম চরণ, অল্লু অর্জুন, রাম পথিনেনি, বিশাল, সুরিয়া, রায়ান রেনল্ডস, ম্যাট ডেমন এবং জোসেফ গর্ডন-লেভিটের জন্য আধিকারিক হিন্দি ডাব-ওভার কণ্ঠশিল্পী।
সাঁকরাইল বিধানসভা কেন্দ্র

সাঁকরাইল (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। এই আসনটি তপশীলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৭৪ নং সাঁকরাইল বিধানসভা (এসসি) কেন্দ্রটি গঠিত হয়েছে নিম্নলিখিত গ্রামপঞ্চায়েতগুলি যেমন, আন্দুল,বানপুর-১,বানপুর-২,দক্ষিণ সাঁকরাইল,ধুলাগড়ী,কান্ডুয়া,মানিকপুর,মাশিলা,নলপুর,রঘুদেববাটি,সাঁকরাইল,সারেঙ্গা সাঁকরাইল সিডি ব্লকের অন্তর্গত এবং কলোরা-১,কলোরা-২,মাহিয়াড়ী-১,মাহিয়াড়ী-২ গ্রামপঞ্চায়েতগুলি ডোমজুর সিডি ব্লকের অন্তর্গত।
সাঁকরাইল বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
ফারাজদাক

আল-ফারাজদাক (৩৮ হিজরি / ৬৪১  খ্রি.-১১৪ হি./ ৭৩২ খ্রি.) উমাইয়া যুগের অন্যতম কবি. সময়ের, এবং তার নাম হাম্মাম বিন গালিব বিন সাসায়া বিন আদ-দারিমি আত-তামিমি,ডাক নাম আবু ফিরাস, তার মুখ অধিক মোটা হওয়ার কারণে তিনি ফারাজদাক নামে খ্যাত হন, উল্লেখ্য ফারাজদাক শব্দের (الفرزدق) অর্থ পিণ্ড। তার জন্ম বানি তামিম গোত্রের আবাসস্থল কাজিমা অঞ্চলে, যা বর্তমান কুয়েতে অবস্থিত। এরপর তিনি বসরায় বসবাস করেন। প্রশংসা, গর্ব ও নিন্দাসূচক কবিতার জন্য তিনি বিখ্যাত।
৩৮ হিজরিতে তিনি জন্মগ্রহণ করেন। ফারাজদাক ও যুহায়র বিন আবি সুলমার কবিতার মধ্যে সাদৃশ্য রয়েছে। তারা দু’জনেই প্রথম সারির কবি ছিলেন, যুহায়র জাহেলি যুগের, আর ফারজদাক উমাইয়া যুগের।  ফারাজদাক প্রচুর নিন্দামূলক কবিতা লিখতেন, এমনকি তিনি নাকাইদ (পরস্পর সমালোচনা কাব্য) কবিতার জন্য বিখ্যাত ছিলেন, যা তিনি ও কবি জারির ইব্‌ন আতিয়াহ্‌ আল খাত্‌ফিজারির একে অপরের বিরুদ্ধে লিখতেন।
তার সমসাময়িক কবিতার ‍বিষয়বস্তু অনুসারে তিনি প্রচুর গৌরব, নিন্দা ও প্রশংসাসূচক কবিতা রচনা করেছেন। তিনি সিরিয়ার উমাইয়া খলিফাদের প্রশংসায় অনেক কবিতা রচনা করেন, কিন্তু আহল আল-বাইতের সহযোগিতা করার কারণে উমাইয়াদের সাথে তার সম্পর্ক খুব বেশি দীর্ঘস্থায়ী হয় ‍নি। তিনি কবি জারির ও আল-আখতাল’র সমসাময়িক ছিলেন। জারিরের সাথে তার ঘনিষ্ট বন্ধুত্ব ছিল, যদিও তারা একে অপরের বিরুদ্ধে ‘"নাকাইদ’" কবিতা রচনা করার কারণে অনেকে ধারণা করেন তারা একে অপরকে হিংসা ও ঘৃণা করতেন। ফারাজদাকের মৃত্যুতে জারির চমৎকার শোকগাঁথা রচনা করেছিলেন।
আহল আল-বাইতের পক্ষে ফারাজদাকের অবস্থান প্রশংসনীয় ছিল। তিনি খলিফাদের সামনে কবিতা আবৃত্তি করতেন। ভাষা তিনি নিজ গোত্রের পাশাপাশি উমাইয়া এবং আলাওয়ীদের (আলী রা.র সমর্থক গোষ্ঠী) প্রশংসায় কবিতা রচনা করতেন। তার কবিতার রচনাশৈলী চমৎকার ও শক্তিশালী, আরবি কবিতায় তিনি প্রচুর দুর্লভ ও বিলুপ্তপ্রায় আরবি শব্দ ব্যবহার করতেন। এজন্য বলা হয়ে থাকে: "ফারাজদাকের কবিতা না হলে আরবি ভাষার এক-তৃতীয়াংশ শব্দ বিলুপ্ত হয়ে যেত।" তিনি তার সময়ের প্রধান কবিদের একজন ছিলেন।
হিশাম বিন আব্দুল মালিক একবার হজ্জ করার জন্য সহচরদের নিয়ে মক্কায় গিয়েছিলেন, তার সাথে কবি ফারাজদাকও ছিলেন। সেবছর হারাম শরীফে হাজীদের ভীড় ছিল প্রচুর, তাই হিশাম তাওয়াফ করার সুযোগ পাচ্ছিলেন না, তিনি অপেক্ষা কছিলেন। সে মুহূর্তে আলি ইবনে হুসাইন জয়নুল আবেদিন আগমণ করলেন, জনসাধারণ তার জন্য পথ ছেড়ে দিল, এমনকি তিনি হাজরে আসওয়াদ পর্যন্ত পৌছুতে সক্ষম হলেন। এ অবস্থা দেখে হিশামের দেহরক্ষী ক্ষুব্ধ হয়ে তাকে জিজ্ঞাসা করলেন, ইনি (জয়নুল আবেদিন) কে? হিশাম তখন বললেন আমি একে চিনি না, যদিও তিনি জয়নুল আবেদিনকে চিনতেন।
তখন আরব কবি ফারাজদাক কবিতা রচনা করে উত্তর দিলেন। তার কবিতার প্রথম লাইন ছিল:“তিনি তো সেই ব্যক্তি, যার পদচিহ্ন মরুভূমির বালুকণাও চিনে, এমনকি তাকে বায়তুল্লাহ, হিল্ল-হারামও চিনতে পারে।”
তিনি ইরাকের বসরা শহরে ১১৪ হিজরিতে মৃত্যুবরণ করেন।
নীনা দাবুলুরী

নীনা দাবুলুরী (জন্ম ২০ এপ্রিল, ১৯৮৯ সাল) একজন আমেরিকান পাবলিক স্পিকার এবং উকিল, যিনি বর্তমানে আমেরিকার জি টিভি'র রিয়ালিটি শো "মেড ইন আমেরিকা"-এর হোস্ট। মিস আমেরিকা ২০১৪ সালের হিসাবে, তিনি "মিস আমেরিকা প্রতিযোগিতা জয় করার জন্য তিনি ভারতীয় বংশোদ্ভূত প্রথম প্রতিযোগী" (দ্বিতীয় এশিয়ান আমেরিকান হিসেবে)। মিস আমেরিকা হওয়ার অল্প সময়ের মধ্যেই, সোশ্যাল মিডিয়াতে বিদেশী বিদ্বেষভাব ও বর্ণবাদী মন্তব্যের লক্ষ্য হয়ে যান দাবুলুরী। তার বিজয় ও বর্ণবাদী বিষয় নিয়ে ভারতে এবং প্রবাসি ভারতীয়দের  মন্তব্য এই বিষয়ে প্ররোচনা দেয়। এই বছরটি মিস আমেরিকা হিসেবে "সাংস্কৃতিক পারদর্শিতার মাধ্যমে বৈচিত্র্য উদ্‌যাপন" উন্নীত করার জন্য এই অভিজ্ঞতার কথা স্মরণ করে। ২০১৪ সালের সেপ্টেম্বরে মিস আমেরিকার হিসাবে তার মেয়াদ শেষ হওয়ার পর, দাবুলুরী মার্কিন যুক্তরাষ্ট্রে এবং ভারতে বক্তা হিসেবে এবং বৈচিত্র্য, লিঙ্গ সমতা এবং স্টেম শিক্ষার প্রচারক হিসাবে ভ্রমণ অব্যাহত রেখেছে।
নীনা দাবুলুরীর জন্ম ১৯৮৯ সালের ২০ এপ্রিল নিউইয়র্কের সেরাকুয়েসে। তার হিন্দু ধর্মে বিশ্বাসী তেলুগু ভাষাী পিতামাতা ছিলেন ভারতের অন্ধ্রপ্রদেশ রাজ্যের বিজয়ওয়াড়া থেকে। তার মাতা শিলা দাবুলুরীর একজন তথ্য প্রযুক্তি বিশেষজ্ঞ, তার পিতা কোতসওয়ারা চৌধুরী দাবুলুরী একজন গাইনোকোলজিস্ট এবং তার বড় বোন মিনা দাবুলুরীর এম ডি ডিগ্রি এবং এম.পি. এইচ ডিগ্রির আধিকারি। যখন তিনি ছয় সপ্তাহ বয়সী ছিলেন, তখন দাবুলুরীকে তার ঠাকুমা এবং মাসির বাড়ি বিজয়ওয়াড়াতে আনা হয়েছিল। তিনি তার ২ বছর ৬ মাস বয়স পর্যন্ত সেখানে ছিলেন, এরপর যখন তার বাবা মায়ের সঙ্গে মার্কিন যুক্তরাষ্ট্র ফিরে আসেন। ভারতবর্ষে ভারতীয় নৃত্য অধ্যয়ন করার জন্য প্রতি গ্রীষ্মে নীনা দাবুলুরী ফিরে আসতেন। তিনি তেলুগু ভাষাতেও কথা বলতে পারেন।
মিস আমেরিকা পেইজেন্ট (আর দ্বিতীয় মিস নিউইয়র্কের একটি সারিতে) জয় করা প্রথম ভারতীয়-আমেরিকান দাবুলুরী, ১৫ সেপ্টেম্বর, ২০১৩ থেকে ১৪ সেপ্টেম্বর ২০১৪ সাল পর্যন্ত মিস আমেরিকা ২০১৪ -এর শিরপাধারী ছিলেন। এভাবে, তিনি আগের মিস সিকাক্যুয়েস/মিস নিউ ইয়র্ক ভেনেসা উইলিয়ামস'য়ের পদচিহ্ন অনুসরণ করেন, যিনি (মিস আমেরিকা ১৯৮৪) ছিলেন প্রথম আফ্রিকান-আমেরিকান হিসাবে মিস আমেরিকা খেতাব বিজয়ী। তিনি দ্বিতীয় এশিয়ান-আমেরিকান প্রতিযোগী হিসাবে মিস আমেরিকা খেতাবে সম্মানিত হন (প্রথম ২০০১ সালে ফিলিপিনো-আমেরিকান অ্যাঞ্জেলা পেরেজ বারাকীও ছিল)। এনপিআর-এর মাইকেল মার্টিন তার জয় এই দৃষ্টিভঙ্গি উপর মন্তব্য করেছে যে "পাঁচ এশিয়ান আমেরিকানরা মুকুট জন্য প্রতিদ্বন্দ্বিতা ছিল। এটা ইতিহাসের সর্বোচ্চ সংখ্যা। আপনি প্রথম পাঁচ জনের মধ্যে তিন জন এশিয়-আমেরিকান হিসাবে ছিলেন। আপনার মধ্যে দুজনই চূড়ান্ত প্রতিযোগী ছিলেন এবং এই প্রতিযোগিতায় প্রাথমিকভাবে প্রয়োজনীয়তা ছিল যে প্রতিযোগীরা ভাল স্বাস্থ্য এবং শ্বেতাঙ্গ জাতির হতে হবে। "
রেড্ডি, ভিনতা ফ্যাশন ডিজাইনার: সৌন্দর্য, নারীত্ব, এবং দক্ষিণ এশীয় আমেরিকান সংস্কৃতি (এশিয়ান আমেরিকান ইতিহাস ও সংস্কৃতি)। টেম্পল ইউনিভার্সিটি প্রেস, ২016।
ব্রিংগিং আপ বেবি

ব্রিংগিং আপ বেবি () হল হাওয়ার্ড হক্‌স পরিচালিত ১৯৩৮ সালের মার্কিন স্ক্রুবল হাস্যরসাত্মক চলচ্চিত্র। হ্যাগার ওয়াইল্ড রচিত ছোটগল্প অবলম্বনে ছবিটির চিত্রনাট্য রচনা করেন ডুডলি নিকোল্‌স ও ওয়াইল্ড। ছোটগল্পটি ১৯৩৭ সালের ১০ই এপ্রিল কলিয়ার্স উয়িকলি ম্যাগাজিনে প্রকাশিত হয়েছিল। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট।
১৯৯০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। এছাড়া চলচ্চিত্রটি আমেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় ৮৮তম স্থান অধিকার করে।
চলচ্চিত্রটি আমেরিকান ফিল্ম ইনস্টিটিউট থেকে নিম্নোক্ত স্বীকৃতিগুলো অর্জন করে:
আনন্দমেলা

আনন্দমেলা ভারতের কলকাতা থেকে এবিপি লিমিটেড (আনন্দ বাজার পত্রিকা গ্রুপ) দ্বারা প্রকাশিত বাংলা ভাষায় একটি শিশু পত্রিকা। এছাড়াও, আনন্দবাজার পত্রিকার রবিবারের ইশুতে, বাংলা, দৈনিক সংবাদপত্র, একটি রঙিন পাতা বিনামূল্যে বিতরণ করা হয়, যার নাম আনন্দমেলা।
আনন্দমেলার প্রথম সংখ্যা ১৯৭৫ সালে হাজির হয়। পত্রিকাটি একটি পাক্ষিক ভিত্তিতে প্রকাশ করা হয়। কবি নীরেন্দ্রনাথ চক্রবর্তী, অশোক কুমার সরকার, এবং দেবাশিষ বন্দ্যোপাধ্যায় সহ  বিভিন্ন সময়ে বিভিন্ন বিশিষ্ট ব্যক্তিবর্গ সম্পাদনা করেছেন। বর্তমান সম্পাদক পৌলমী সেনগুপ্ত। আনন্দমেলা, পুরনো বাঙালি শিশু ম্যাগাজিনগুলির মধ্যে অন্যতম এবং প্রতি মাসে দুইবার প্রকাশিত হয়।
অনেক লেখক আনন্দমেলার মাধ্যমে শিশুদের জন্য লেখা শুরু করেন। উদাহরণস্বরূপ, লেখক শীর্ষেন্দু মুখোপাধ্যায় মনোজদের অদ্ভুত বাড়ি লেখার পরে একজন শিশুসাহিত্যিক হিসাবে খ্যাত হয়ে উঠেছিলেন, যা আনন্দমেলায় একটি ধারাবাহিক উপন্যাস হিসাবে প্রকাশিত হয়েছিল। ১৯ জুন, ২০০৪ সালে, আনন্দমেলা দুটি ভিন্ন ম্যাগাজিনে বিভক্ত হয়, যথা- প্রকৃত আনন্দমেলা (৮-১৪ বছর বয়সী বাচ্চাদের জন্য) এবং উনিশ কুড়ি (১৫ থেকে ২৫ বছর বয়সী কিশোর-কিশোরীদের জন্য)। উভয় পত্রিকা একই সম্পাদক এবং সম্পাদকীয় দলের দ্বারা সম্পাদিত হয়।
শিল্প ও শিল্পীরা সবসময় আনন্দমেলার একটি গুরুত্বপূর্ণ অংশ ছিল, এইভাবে কিছু স্মরণীয় শৈল্পিক প্রতিভার জন্ম দেয়। বিপুল সংখ্যক শিল্পী যারা আনন্দমেলের পৃষ্ঠাগুলি এবং কভারগুলি তুলে ধরেছেন তাদের মধ্যে রয়েছে:
অক্টোবরে, বাঙালির উৎসবমুখর মাস, আনন্দমেলা প্রায় ৪৬৬ পৃষ্ঠার একটি বিশেষ আকারে আসে, যার মধ্যে শীর্ষেন্দু মুখোপাধ্যায়ের নতুন অদ্ভুতুড়ে কাহিনীর পাশাপাশি গল্প বা উপন্যাসের উপর ভিত্তি করে পূর্ণ দৈর্ঘ্যের কাকাবাবু কমিক্স, যা সুনীল গঙ্গোপাধ্যায় রচিত ও অভিজিৎ চট্টোপাধ্যায় দ্বারা চিত্রিত।এছাড়াও সমরেশ মজুমদার এর গল্প ও উপন্যাস অবলম্বনে গোগোল কমিক্স।তাছাড়াও থাকে সুযোগ বন্দ্যোপাধ্যায় এর মৌলিক রাপ্পা রায় কমিক্স। এই বিশেষ সংখ্যাটিতে থাকে সাত থেকে আটটি উপন্যাস, কয়েকটি ছোট গল্প, ফিচার,কুইজ এবং তিনটি সম্পূর্ণ কমিক, যেগুলি প্রায় ৬০ টি পৃষ্ঠা পর্যন্ত বিস্তৃত থাকে।
যদিও আনন্দমেলার পাক্ষিক নিয়মিত সংখ্যা প্রকাশিত হওয়ার পাচঁ বছর পরে শুরু হয় পূজা সংখ্যা, ১৯৭১ সালে। এর মূল্য ছিল ২.০০ টাকা এবং এর মধ্যে কোন কার্টুন অন্তর্ভুক্ত ছিল না। সুনীল গঙ্গোপাধ্যায় হলেন একমাত্র লেখক, যাঁর লেখা পত্রিকার শুরু থেকেই আনন্দমেলার প্রতিটি পূজা সংখ্যাতে উপস্থিত ছিল।
আনন্দমেলা ক্লাব অর্থায়নের ব্যবস্থা রয়েছে যা শিশুদের জন্য সারা বছর বিভিন্ন প্রোগ্রাম, প্রতিযোগিতা এবং কার্যক্রম পরিচালনা করে থাকে।
বিদেশী কমিক্সের উপর তাদের নির্ভরশীলতার জন্য অতীতে আনন্দমেলার সমালোচনা করা হয়েছে। পরে পৌলমী সেনগুপ্ত সরকার সম্পাদক হিসেবে দায়িত্ব গ্রহণ করেন, বাংলা সাহিত্যের উপর ভিত্তি করে মূল কমেডি প্রবর্তন করা হয় এবং সমস্ত বিদেশী কমিকস সরান হয়, দ্য অ্যাডভেঞ্চারস অফ টিনটিন, যা ছিল আনন্দমেলার হলমার্ক এবং ফ্ল্যাশপ্যাশ ব্র্যান্ড।
আনন্দলোক

আনন্দলোক আনন্দ পাবলিশার্স কর্তৃক কলকাতা, ভারত থেকে প্রকাশিত একটি বাংলা চলচ্চিত্র সাময়িকী। এটি সাধারণত প্রতি মাসের ১৫ ও ৩০ তারিখে প্রকাশিত হয়। আনন্দলোক-এর যাত্রা শুরু হয় ২৫ জানুয়ারি, ১৯৭৫ খ্রিষ্টাব্দে।
জোন ক্রফোর্ড

জোন ক্রফোর্ড (; জন্ম: লুসিল ফে লেসিউয়ার, ২৩শে মার্চ, আনু. ১৯০৪ - ১০ই মে, ১৯৭৭) ছিলেন একজন মার্কিন চলচ্চিত্র ও টেলিভিশন অভিনেত্রী। নর্তকী ও মঞ্চের শোগার্ল হিসেবে তার কর্মজীবন শুরু হয়। ১৯৯৯ সালে আমেরিকান ফিল্ম ইনস্টিটিউটের ধ্রুপদী হলিউড চলচ্চিত্রের সেরা নারী তারকার র‍্যাংকিংয়ে ১০ম স্থান অধিকার করেন।
ক্রফোর্ড ১৯২৫ সালে মেট্রো-গোল্ডউইন-মেয়ারের সাথে চলচ্চিত্রে অভিনয়ের চুক্তি করেন। ১৯৩০-এর দশকে ক্রফোর্ডের তুমুল তার সমসাময়িক অভিনেত্রীদের সাথে প্রতিযোগিতা করে জনপ্রিয়তা অর্জন করে, এবং পরবর্তীতে তার এমজিএমের সহকর্মী নর্মা শিয়েরার ও গ্রেটা গার্বোর চেয়ে অধিক সময় জনপ্রিয়তা ধরে রাখেন। ক্রফোর্ড প্রায়শই কর্মঠ নারী চরিত্রে অভিনয় করতেন, যে প্রণয় ও সফলতা অর্জন করে। এই গল্পগুলো মহামন্দাকালীন দর্শকদের কাছে এবং নারীদের কাছে জনপ্রিয় হয়ে ওঠে। ক্রফোর্ড হলিউডের অন্যতম স্বনামধন্য চলচ্চিত্র তারকা এবং মার্কিন যুক্তরাষ্ট্রের সর্বোচ্চ পারিশ্রমিক প্রাপ্ত নারী হয়ে ওঠেন। কিন্তু ১৯৩০-এর দশকের শেষের দিকে তার চলচ্চিত্রগুলো ব্যবসায়িকভাবে ব্যর্থ হলে তাকে "বক্স অফিস পয়জন" উপাধি পেতে হয়। ১৯৪০-এর দশকের শুরুর দিকে তিনি আবার সফলতা পেতে থাকেন। এ সময়ে তার বড় সাফল্য ছিল "মিলড্রেড পিয়ার্স" (১৯৪৫)। এতে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার লাভ করেন। পরবর্তীতে তিনি "পজেস্‌ড" (১৯৪৭) ও "সাডেন ফিয়ার" (১৯৫২) চলচ্চিত্রে অভিনয় করে শ্রেষ্ঠ অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন। ১৯৫০ ও ১৯৬০-এর দশকে তিনি চলচ্চিত্র ও টেলিভিশনে কাজ করতে থাকেন। তিনি ভীতিপ্রদ চলচ্চিত্র "হোয়াটেভার হ্যাপেন্ড টু বেবি জেন?"-এ দিয়ে বক্স অফিস সাফল্য অর্জন করেন। এই ছবিতে তিনি তার দীর্ঘ সময়ের প্রতিদ্বন্দ্বী বেটি ডেভিসের সাথে অভিনয় করেন।
হাল লেসিউয়ার ক্রফোর্ডের ভাই। ক্রফোর্ড চারবার বিয়ে করেন। তার প্রথম তিনটি বিয়ে বিবাহবিচ্ছেদের মধ্য দিয়ে শেষ হয়, এবং শেষেরটিতে তার স্বামী আলফ্রেড স্টিল মারা যান। তিনি পাঁচটি সন্তান দত্তক নেন, যার একটিকে তার মা পুনরায় নিয়ে যায়। ক্রফোর্ডের বড় দুই সন্তান - ক্রিস্টিনা ও ক্রিস্টফারের সাথে তার সম্পর্ক ছিল রুক্ষ। ক্রফোর্ড তাদের দুজনকে উত্তরাধিকার থেকে বঞ্চিত করেন। ক্রফোর্ডের মৃত্যুর পর ক্রিস্টিনা "মাম্মি ডিয়ারেস্ট" (১৯৭৮) শিরোনামে একটি স্মৃতিকথা লিখেন।
বরিশাল সেনানিবাস

বরিশাল সেনানিবাস (পূর্বনাম: শেখ হাসিনা সেনানিবাস) হচ্ছে বাংলাদেশ সেনাবাহিনীর ৭ম পদাতিক ডিভিশন কার্যালয়ে অবস্থিত একটি সেনানিবাস। এটি বরিশাল বিভাগের পটুয়াখালী জেলার পায়রা নদীর তীরে অবস্থিত (পায়রা সেতুর উওর পূর্ব-পশ্চিম পাশে)। এই সেনানিবাস এলাকা ১৫৩২ একর জুড়ে বিস্তৃত।
বাংলাদেশ সরকার কর্তৃক বাংলাদেশের সামরিক বাহিনীকে আধুনিকায়নের দীর্ঘমেয়াদী পরিকল্পনা "ফোর্সেস গোল ২০৩০"-এর অংশ হিসেবে "শেখ হাসিনা সেনানিবাস" প্রতিষ্ঠিত হয়।
বাংলাদেশের সাবেক প্রধানমন্ত্রী শেখ হাসিনা ২০১৪ সালে এই প্রকল্পের সম্মতি দেন। তিনি সর্বপ্রথম ১৬ই জানুয়ারী ২০১৫ সালে বাংলাদেশ সশস্ত্র বাহিনীর একটি শীতকালীন মহড়ায় এটির ঘোষণা দেন। ১৪ নভেম্বর ২০১৭ সালে জাতীয় অর্থনৈতিক পরিষদের নির্বাহী কমিটি "শেখ হাসিনা সেনানিবাসের প্রতিষ্ঠা’’ বরিশাল" নামক প্রকল্পের অনুমোদন দেয়। এই সেনানিবাস স্থাপনে ব্যয় ধরা হয় প্রায় ১,৬৯৯ কোটি টাকা।
৮ ফেব্রুয়ারি ২০১৮ সালে সাবেক প্রধানমন্ত্রী শেখ হাসিনা পটুয়াখালী জেলার অংশ থেকে এই সেনানিবাসের উদ্বোধন করেন। ২০২৫ সালে বাংলাদেশের অন্তর্বর্তীকালীন সরকার এই সেনানিবাসের নাম পরিবর্তন করে "বরিশাল সেনানিবাস" নামকরণ করে।
লাবসা ইউনিয়ন

লাবসা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
লাবসা ইউনিয়নের আয়তন ৫৫৬২ একর (২০.৫০৯ বর্গ কিলোমিটার)।
২০০১ সালের পরিসংখ্যান অনুযায়ী লাবসা ইউনিয়নের লোকসংখ্যা ২৮,৮৪৯ জন। এর মধ্যে পুরুষ ১৪,৮৫১ জন এবং মহিলা ১৩,৯৯৮ জন।
লাবসা ইউনিয়ন সাতক্ষীরা সদর উপজেলার আওতাধীন ১৩নং ইউনিয়ন পরিষদ। ইউনিয়নে ৪টি ক্রীড়া সংগঠন রয়েছেঃ লাবসা একাদশ ক্লাব, রাজনগর জাগরণী চক্র ক্লাব, থানাঘাটা একাদশ ক্লাব এবং মাগুরা দাশপাড়া ব্যাডমিন্টন ক্লাব।
লাবসা ইউনিয়নের সাক্ষরতার হার ৪৯%। এ ইউনিয়নে ১টি কলেজ ৪টি উচ্চ মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে।
লাবসা ইউনিয়নে ১২ট মসজিদ, ৬টি মন্দির, ১টি এতিমখানা এবং ১ট মাজার রয়েছে।
লাবসা ইউনিয়নে সাংস্কৃতিক কার্যক্রমের ক্ষেত্রে রয়েছেঃ ঋশিল্পী গোষ্ঠী, সিন্দাবাদ শিল্পী গোষ্ঠী এবং বিনেরপোতা নাট্য শিল্পী গোষ্ঠী; এছাড়াও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি উৎযাপন করে থাকে। 
লাবসা ইউনিয়নের তথ্য বাতায়ন
ফিংড়ী ইউনিয়ন

ফিংড়ী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ফিংড়ী সাতক্ষীরা সদর উপজেলার একটি অন্যতম ঐতিহ্যবাহী ও বৃহত্তম জনপদ।
ফিংড়ী ইউনিয়নের আয়তন ৮২৫৭ একর (২৯ বর্গ কিমি) । 
২০০১ সালের পরিসংখ্যান অনুযায়ী ফিংড়ী ইউনিয়নের লোকসংখ্যা ২৯,৪৬০ জন। এর মধ্যে পুরুষ ১৫,২০৩ জন এবং মহিলা ১৪,২৫৭ জন।
ফিংড়ী ইউনিয়ন সাতক্ষীরা সদর উপজেলার আওতাধীন ১৪নং ইউনিয়ন পরিষদ। ইউনিয়নে একটি হাট-বাজার রয়েছেঃ ফিংড়ী বাজার সাতক্ষীরা।
ফিংড়ী ইউনিয়নের সাক্ষরতার হার ৪৯%। এ ইউনিয়নে ১ট কলেজ, ৭টি উচ্চ মাধ্যমিক বিদ্যালয়, ৭টি মাদ্রাসা ও ২৪টি প্রাথমিক বিদ্যালয় রয়েছে।
ফিংড়ী ইউনিয়নে ৪টি মসজিদ, ৩টি মন্দির, ১টি এতিমখানা, ১টি ঈদগাহ এবং ১টি মাজার রয়েছে।
ফিংড়ী ইউনিয়নে খেলাধুলার ক্ষেত্রে ফিংড়ী পাইওনিয়ার ক্লাব এবং সাংস্কৃতিক সংগঠন হিসাবে ফিংড়ী নাট্ট গোষ্টি রয়েছে। এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রদর্শন করে থাকে।
ফিংড়ী ইউনিয়নের তথ্য বাতায়ন
হাসকেল গ্রন্থাগার ও অপেরা হাউজ

হাসকেল মুক্ত গ্রন্থাগার এবং অপেরা হাউজ আমেরিকা এবং কানাডার সীমান্তে অবস্থিত যার মালিকানা দুই দেশের। হাসকেল লাইব্রেরিকে অনন্য করে তুলেছে এই সীমারেখা। রেখাটির বিস্তৃতি খুব অল্প হকেও যুক্তরাষ্ট্র আর কানাডাকে আলাদা করে দিয়েছে। গ্রন্থাগারটির জন্যে দুটি ঠিকানা ব্যবহৃত হয়: ৯৩ ক্যাসওয়েল এভেন্যু, ডার্বিলাইন, ভার্মন্ট এবং ১ রুয়ে চার্চ (গির্জার রাস্তা), স্ট্যানস্টেড, কুইবেক। অপেরা হাউজটি ৭ জুন ১৯০৪ সালে উদ্বোধন করা হয় এবং ১৯৭০ সালে উভয়দেশ একে ঐতিহ্যবাহী ভবন হিসেবে ঘোষণা করে।
হাসকেল লাইব্রেরির মধ্য দিয়ে কালো দাগ চলে গিয়েছে। একদিকে ভার্মন্টের ডার্বি লাইন আর অন্যদিকে কুইবেকের স্ট্যান্ডস্টিড। সামান্য মাস্কিং টেপের চিহ্ন রেখেই দুটো দেশের সীমারেখা এঁকে দেওয়া হয়েছে। হাসকেল লাইব্রেরির গ্রন্থাগারিককে ফরাসি আর ইংরেজি দুটো ভাষাতেই পারদর্শী হতে হয়। গ্রন্থাগারের ভাগাভাগির সাথে সাথে এর বইগুলোরও ভাগ হয়ে গিয়েছে। গ্রন্থাগারের সামনের দরজা, বুলেটিন বোর্ড আর শিশুদের বই পড়েছে আমেরিকার ভাগে। আর বাদবাকি সব বর্ডারের অন্যপাশে। কেউ বর্ডারের পাশে শুয়ে, কেউ বসে, কেউ আবার পরিবার সহ, কেউ একা, কেউ নানা রকম স্টাইল করে ছবি তুলে যাচ্ছে এটা গ্রন্থাগারের খুব পরিচিত দৃশ্য। 
দুই দেশের ভেতরে সম্প্রীতি বাড়িয়ে তুলতে হাসকেল পরিবার এক শতক আগে ঠিক বর্ডারের মাঝখানে লাইব্রেরি আর অপেরা হাউজ নির্মাণ করেছিল। তবে ব্যাপারটা খুব একটা সহজ কাজ ছিল না। এমনকি পুরো ব্যাপারটি টিকিয়ে রাখাটাও যথেষ্ট জটিল। মোট দু’রকমের মুদ্রা গ্রহণ করতে হয় এখানে, নিরাপত্তার দিক দিয়েও দু’দিকেই বেশ কড়া নজর রাখতে হয়। শুধু তা-ই নয়, খাবার খাওয়ার জন্যও বর্ডার পার করতে হয় মানুষকে।
হাসকেল লাইব্রেরির এই বর্ডার নিয়েও তৈরি হয়েছে প্রচুর ঝামেলা। শুরুটা হয় ২০০১ সালের ১১ই সেপ্টেম্বর টুইন টাওয়ার হামলার মধ্য দিয়ে। বর্ডারের রেখা পড়েছে রাস্তার যে অংশে সেটাকে বন্ধ করে দেওয়া হয়, গাছপালা এনে রাখা হয়। এখনো অব্দি লাইব্রেরির সদর দরজার সামনে ২৪ ঘণ্টা যুক্তরাষ্ট্রের একটু আভ্যন্তরীণ নিরাপত্তার গাড়ি নিয়োজিত থাকে।
হাসকেল অপেরা হাউজের সাবেক পরিচালক হাল নিউম্যান বলেছেন “মানচিত্রের একটা রেখা আমাদের বিভক্ত করবে, আলাদা করে দেবে- এটাই নিয়ম। কিন্তু এই ব্যাপারটিই হাসকেল লাইব্রেরিকে আরো অনন্য করে তুলেছে। হ্যাঁ, এর মধ্য দিয়ে একটি সীমারেখা চলে গিয়েছে। তবে সেটা মানুষকে আরো কাছাকাছি এনেছে। কী অদ্ভুত ব্যাপার, তাই না"। তিনি কানাডার নাগরিক। অপেরা হাউজটির মধ্য দিয়েও চলে গিয়েছে দুই দেশের সীমারেখা। অপেরা হাউজের ঘরটিকে “দ্যা ইম্পসিবল রুম” নামে ডাকেন তিনি। হাউজের মঞ্চ কানাডায় আর বেশিরভাগ আসন আমেরিকায়। অপেরা হাউজে বর্ডার রেখাটি কিছু আসনের মাঝ দিয়ে চলে গিয়েছে। তাই এই আসনে বসলে আক্ষরিকভাবেই মাথাকে দুই দেশে রাখা যাবে।
কুণাল বসু

কুনাল বসু ইংরেজি কথাসাহিত্যের একজন ভারতীয় লেখক। তার লেখা পাঁচটি উপন্যাস – দি ওপিয়াম ক্লার্ক (২০০১), দি মিনিয়েচারিস্ট (২০০৩), র‍্যাসিস্টস (২০০৬), দি ইয়েলো এম্পেরর'স কিওর (২০১১) এবং কলকাতা (২০১৫)। এছাড়া তিনি প্রচুর ছোটগল্প লিখেছেন, জাপানি ওয়াইফ (২০০৮), শিরোনামে লেখা তার গল্পের উপর ভিত্তি করে ভারতীয় চলচ্চিত্র নির্মাতা অপর্ণা সেন একটি চলচ্চিত্র নির্মাণ করেছেন একই শিরোনামে।
কুনাল বসু কলকাতায় সুনীল কুমার বসুু (একজন সাহিত্যিক ও প্রকাশক এবং ভারতের কমিউনিস্ট পার্টির অন্যতম প্রথম সদস্য) এবং ছবি বসুুর (একজন লেখক ও অভিনেত্রী) সন্তান হিসাবে জন্মগ্রহণ করেন। কমিউনিস্ট পরিবারে জন্ম হওয়ার দরুন তিনি বই পড়ায় উত্সাহিত ছিলেন। বাড়িতে বিশিষ্ট ব্যক্তিত্বদের  যাতায়াতের ফলে সমৃদ্ধ কথোপকথন ছিল।
এরই মধ্যে তিনি একটি বিজ্ঞাপন সংস্থায় কাজ করেন, ফ্রিল্যান্স সাংবাদিকতার, চলচ্চিত্র নির্মাণের মধ্যে ডাৱলেড, এবং ১৬ মাসের একটি সংক্ষিপ্ত সময়ের জন্য যাদবপুর বিশ্ববিদ্যালয়ে শিক্ষকতা করেন। ১৯৮২ সালে তিনি সুস্মিতার সঙ্গে মিলিত হন এবং বিবাহ করেন। এরপর তাদের কন্যা, অপরাজিতা জন্মগ্রহণ করেন।
তার ডক্টরেট ডিগ্রির পর, তিনি ১৯৮৬-১৯৯৯ সাল পর্যন্ত কানাডায় ম্যাকগ্রিল বিশ্ববিদ্যালয়ের অধ্যাপক ছিলেন। ম্যাকগিলের ১৩ বছর অধ্যাপনার মধ্যে তিনি ১৯৮৯ সালে কলকাতার ইন্ডিয়ান ইনস্টিটিউট অব ম্যানেজমেন্ট-এ সংক্ষিপ্ত সময়ের জন্য ফিরে আসেন। ১৯৯৯ সাল থেকে, তিনি অক্সফোর্ড ইউনিভার্সিটির সৈদ বিজনেস স্কুলে শিক্ষাদান করছেন। তিনি ব্যবসায়িক প্রকাশনাগুলির জন্য "ফাস্ট কোম্পানি" এবং "এমআইটি স্লওন ম্যানেজমেন্ট রিভিউ"-এর মতো বিত্ত বিষয়ক নিবন্ধও লিখেছেন।
কুনাল বসু ইংরেজি কথাসাহিত্যের খুব অল্প সংখ্যক ভারতীয় লেখক বা অনুশীলনকারীদের মধ্যে একজন। ইতিহাসের ভালোবাসার পাশাপাশি তার প্রিয় লেখক, বাঙালি ঔপন্যাসিক বঙ্কিমচন্দ্র চট্টোপাধ্যায় (১৮৩৮-৯৪)-এর প্রভাব রয়েছে তার লেখনিতে। বঙ্কিমচন্দ্র (নিজে প্রচন্ডভাবে ওয়াল্টার স্কট দ্বারা প্রভাবিত), ঐতিহাসিক উপন্যাস লেখক ছিলেন, ১৯তম ও ২০তম শতাব্দিতে অন্যান্য অনেক বাংলা লেখকদের মত; তখন কুনাল বসু একজন শিশু হিসাবে রমেশ চন্দ্র দত্ত এবং শরদিন্দু বন্দ্যোপাধ্যায়েরও পাঠক ছিলেন। কিন্তু তিনি বলেছেন "ঐতিহাসিক উপন্যাসে রোমান্টিক সম্ভাবনা" এই ধারাটি তাকে সবচেয়ে আকর্ষণ করে। কুনাল বসু আফিম ব্যবসায় নিয়ে প্রথম ভারতীয় উপন্যাস লেখক। ব্রিটিশ ঔপনিবেশিক ইতিহাসের এই অংশটি আজকাল ব্রিটিশ ইতিহাস পাঠ্যবইগুলিতে উপেক্ষা করা হয়।
আবারও, "দা মিনিয়েচারিস্ট" ভারতীয়-ইংরেজি কাহিনীতে মুগল আদালত প্রথমবারের মত উপস্থাপিত হয়। কুনাল বসুর মধ্যে সবসময় মুঘল ইতিহাসের প্রতি একটি দুর্দান্ত মোহ ছিল। সেই ঐতিহ্যবাহী স্বার্থে আগরা ও ফতেহপুর সিক্রীের কয়েকটি ভ্রমণের সাহায্যে তিনি ১৬ শতকের সংস্কারের পুনরাবৃত্তি করতে সাহায্য করে।
কুনাল বসু দ্বারা এই মুসলিম উপন্যাস অনুসরণ করা হয় রেসিস্টস'য়ে। এটি এমন একটি বই যেখানে একটি একক ভারতীয় চরিত্র ছিল না। এটি একটি অ-শ্বেতাঙ্গ দ্বারা লেখা প্রথম ভিক্টোরিয়ান উপন্যাস এবং ক্রসওয়ার্ড বুক অ্যাওয়ার্ডের জন্য মনোনীত হয়েছিল।
বসু বলেছিলেন যে, তার কাজের মধ্যে 'গভীর' ('পৃষ্ঠতলের' বিপরীত) আত্মজীবনী অবশ্যই আছে, এবং ১৯ শতকের তরুণ বঙ্গের সদস্য মাহিম - এই চরিত্রটি তার নিকটতম এক ব্যক্তির। তার প্রথম উপন্যাসের গল্প আংশিকভাবে তার জন্মের শহর নিয়ে গড়ে উঠেছে - যদিও তার উপন্যাসের গল্পটি তার জন্মের ১০০ বছর পূর্বের কলকাতার ছিল।
কালাকান জেলা

কালাকান জেলা আফগানিস্তানের কাবুল প্রদেশের উত্তরে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে গুলদারা জেলা, উত্তরে কারাবাঘ জেল, পূর্বে দিহ সাবজ জেলা এবং দক্ষিণে মির বাচা কোট জেলা এর সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৬,৮০০ জন এর মত। কালাকান গ্রামটি জেলার কেন্দ্রীয় অংশে অবস্থিত। যুদ্ধকালীন সময়ে জেলাটিতে ব্যাপকভাবে ক্ষতিগ্রস্ত হয়ে পড়ে। যার ফলে অধিকাংশ অবকাঠামো ধ্বংষসপ্রাপ্ত হয়ে পড়েছিল। পুনর্নির্মাণ এবং পরিবারিক পুনর্বাসন খুবই ধীর গতিতে সংঘঠিত হয়েছিল।
খাকি জব্বার জেলা

খাকি জব্বার জেলা আফগানিস্তানের কাবুল প্রদেশের দক্ষিণ-পূর্বাঞ্চলে অবস্থিত পর্বতশৃঙ্গমালা বিশিষ্ট একটি জেলা। জেলাটির সদর দপ্তর হলো খাক-ই জববার গ্রাম, যা জেলার কেন্দ্রীয় অংশে অবস্থান করছে।
আফগানিস্তানের অন্যান্য অঞ্চলের মত, জনসংখ্যা সঠিক তথ্য পাওয়া যায় না তবে আফগানিস্তানের গ্রামীণ পুনর্বাসন ও উন্নয়ন (এমআরআরডি) এবং জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৭.৪৬১ জন এর মত। এআইএমএস এবং ইউএনএইচসিআর এর পরিসংখ্যান অনুযায়ী, এখানকার জনসংখ্যার অধিকাংশ মানুষই পশতুন সম্প্রদায়ের, যার মধ্যে প্রায় (৬০%) এবং বাকি ৪০% তাজিক সম্প্রদায়ের লোক বসবাস করে থাকে।
ভৌগোলিক অবস্থান অনুযায়ী জেলাটির পশ্চিমে লোগার প্রদেশ এবং মুসাহী জেলা, উত্তরে বাগরামি ও সুরোবি জেলা এবং পূর্বে নঙ্গরহার প্রদেশ এর সীমানা ঘিরে রেখেছে।
মির বাচা কোট জেলা

মির বাচা কোট জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৫,০০০ জন এর মত। এখানকার জনসংখ্যার অধিকাংশ মানুষই পশতুন সম্প্রদায়ের এবং বাকি তাজিক সম্প্রদায়ের লোক বসবাস করে থাকে।
ভৌগোলিক অবস্থান অনুযায়ী জেলাটির পশ্চিমে মির বাচা কোট জেলা এর সীমানার সাথে শাকদারা জেলা, উত্তরে গুলদারা জেলা ও কালাকান জেলা এবং পূর্বে দিহ সাবজ জেলা এর সীমানা ঘিরে রেখেছে।
স্টিভ ম্যাকুইন

টেরেন্স স্টিভেন ম্যাকুইন (ইংরেজি: Steve McQueen; ২৪শে মার্চ, ১৯৩০ - ৭ই নভেম্বর, ১৯৮০) ছিলেন একজন মার্কিন অভিনেতা। তাকে "দ্য কিং অব কুল" ডাকা হত। তার "অ্যান্টি-হিরো" ব্যক্তিত্ব ১৯৬০-এর দশকের বিপরীত সংস্কৃতির সৃষ্টি করে এবং তাকে ১৯৬০ ও ১৯৭০-এর দশকের শীর্ষ বক্স-অফিস তারকার খ্যাতি এনে দেয়। অভিনয় জীবনে তিনি একটি একাডেমি পুরস্কার ও চারটি গোল্ডেন গ্লোব পুরস্কারের মনোনয়ন লাভ করেন। ১৯৭৪ সালে তিনি বিশ্বের সর্বোচ্চ পারিশ্রমিক গ্রহীতা চলচ্চিত্র তারকা হয়ে ওঠেন।
১৯৫৫ সালে "আ হ্যাটফুল অব রেইন" নাটক দিয়ে তার ব্রডওয়েতে অভিষেক হয়। ১৯৫৬ সালে রবার্ট ওয়াইজ পরিচালিত "সামবডি আপ দেয়ার লাইকস মি"-এ ছোট চরিত্রে অভিনয়ের মধ্য দিয়ে তার চলচ্চিত্রে অভিষেক হয়। ১৯৬০-এর দশকে তিনি তার অভিনয় জীবনে সফলতা লাভ করেন। ১৯৬৩ সালে তিনি "দ্য গ্রেট ইস্কেপ" ছবির জন্য তিনি মস্কো আন্তর্জাতিক চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন। পরের বছর "লাভ উইথ দ্য প্রপার স্ট্রেঞ্জার" ছবিতে অভিনয়ের জন্য প্রথমবারের মত শ্রেষ্ঠ নাট্যধর্মী অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। "দ্য স্যান্ড পেবলস্‌" (১৯৬৬) চলচ্চিত্রে অভিনয়ের জন্য তিনি তার প্রথম শ্রেষ্ঠ অভিনেতা বিভাগে একাডেমি পুরস্কার ও দ্বিতীয় গোল্ডেন গ্লোব পুরস্কারের মনোনয়ন লাভ করেন। তার বাকি দুটি গোল্ডেন গ্লোব পুরস্কারের মনোনয়ন আসে "দ্য রেইভার্স" (১৯৬৯) এবং "প্যাপিলন" (১৯৭৩) চলচ্চিত্রে অভিনয়ের জন্য। ম্যাককুইন অভিনীত অন্যান্য উল্লেখযোগ্য চলচ্চিত্র হল "দ্য সিনিসিনাটি কিড", "দ্য থমাস ক্রাউন অ্যাফেয়ার", "বুলিট", "দ্য গেটাওয়ে", "দ্য ম্যাগনিফিসেন্ট সেভেন" ও "দ্য টাওয়ারিং ইনফার্নো"।
টেরেন্স স্টিভেন ম্যাকুইন ১৯৩০ সালের ২৪শে মার্চ ইন্ডিয়ানা অঙ্গরাজ্যের ইন্ডিয়ানাপোলিসের উপশহর বিচ গ্রোভের সেন্ট ফ্রান্সিস হাসপাতালে জন্মগ্রহণ করেন। ম্যাকুইন স্কটিশ বংশোদ্ভূত ও রোমান ক্যাথলক ধর্মাবলম্বী হিসেবে বেড়ে ওঠেন। তার পিতা উইলিয়াম ম্যাকুইন (১৯০৭-১৯৫৮) ছিলেন একটি বার্নস্টর্মিং ফ্লাইং সার্কাসের স্টান্ট পাইলট এবং তার মাতা জুলিয়া অ্যান (জুলিয়ান, জন্ম: ক্রফোর্ড, ১৯১০-১৯৬৫)। তার পিতা তার মাতার সাথে সাক্ষাতের ছয়মাস পর তাকে ছেড়ে চলে যান। কয়েকজন জীবনীকার উল্লেখ করেন যে জুলিয়া অ্যান মদ্যপ ছিলেন। ছোট স্টিভকে লালন পালন করতে অসমর্থ হওয়ায় অ্যান ১৯৩৩ সালে মিজুরির স্ল্যাটারে তার পিতামাতার (ভিক্টর ও লিলিয়ান) কাছে স্টিভকে রেখে চলে যান। মহামন্দা দেখা দিলে তার মাতামহ ও মাতামহীর সাথে ম্যাকুইন স্ল্যাটারে লিলিয়ানের ভাই ক্লদের ফার্মে চলে যান।
ম্যাকুইন "পেগ ও' মাই হার্ট", "দ্য মেম্বার অব দ্য ওয়েডিং", ও "টু ফিঙ্গারস অব প্রাইড" নাটকে ছোট চরিত্রে অভিনয় করেন। ১৯৫৫ সালে "আ হ্যাটফুল অব রেইন" নাটক দিয়ে তার ব্রডওয়েতে অভিষেক হয়, এতে শ্রেষ্ঠাংশে অভিনয় করেন বেন গাজ্জারা।
১৯৫৬ সালে রবার্ট ওয়াইজ পরিচালিত রবার্ট ওয়াইজ পরিচালিত "সামবডি আপ দেয়ার লাইকস মি"-এ ছোট চরিত্রে অভিনয়ের মধ্য দিয়ে তার চলচ্চিত্রে অভিষেক হয়, ছবিটিতে শ্রেষ্ঠাংশে অভিনয় করেন পল নিউম্যান। ১৯৫০-এর দশকের শেষভাগে তিনি "নেভার লাভ আ স্ট্রেঞ্জার" (১৯৫৮), "দ্য ব্লব" (১৯৫৮, তার প্রথম কেন্দ্রীয় চরিত্রে অভিনয়) এবং "দ্য গ্রেট সেন্ট লুইস ব্যাংক রবারি" (১৯৫৯) চলচ্চিত্রে অভিনয় করেন।
কানযুল ঈমান

কানযুল ঈমান (উর্দু এবং আরবি: کنزالایمان) অর্থ 'ঈমানের ধন' ১৯১১ সালে আহমদ রেজা খান বেরলভী কর্তৃক একটি উর্দু ভাষায় ভাষান্তরিত কোরআনের অনুবাদ।
আহমদ রেজা খান বেরলভী উর্দুতে অনুবাদ লিখেছিলেন। এটি পরবর্তীতে ইউরোপীয় এবং দক্ষিণ এশীয় ভাষা সহ ইংরেজি, হিন্দি, বাংলা, ওলন্দাজ, তুর্কি ভাষা, সিন্ধি, গুজরাটি এবং পশতুতে অনুবাদ হয়।
বাংলা ভাষায়
ইংরেজি ভাষায়
ওলন্দাজ ভাষায়
তুর্কী ভাষায়
২০০৬ সালে বেরলীতে প্রতিষ্ঠিত হয় কানযুল ঈমান ইসলামিক লাইব্রেরি নামে একটি লাইব্রেরি।
ভাষার তালিকাসমূহ

এই পাতাটিতে ভাষার তালিকাসমূহ এবং নিবন্ধের তালিকা দেওয়া হল।
বৈশ্বিক তালিকা (সব জীবিত প্রাকৃতিক ভাষাই এখানে অন্তর্ভুক্ত করা যেতে পারে):
বিলুপ্ত, বিপন্ন বা পুনরুজ্জীবিত ভাষা
মর্যাদা বা সাংস্কৃতিক প্রভাব অনুযায়ী
বিশেষ ধরনের ভাষার তালিকা
কোর্টানা

কোর্টানা একটি ভার্চুয়াল সহকারী হিসাবে মাইক্রোসফট দ্বারা নির্মিত হয়েছে উইন্ডোজ ১০, উইন্ডোজ ১০ মোবাইল, উইন্ডোজ ফোন ৮.১, ইনভকে স্মার্ট স্পিকার, মাইক্রোসফট ব্যান্ড, এক্সবক্স ওয়ান, আইওএস, অ্যান্ড্রয়েড, উইন্ডোজ মিশ্রিত বাস্তবতা, এবং শীঘ্রই আমাজন আলেক্সা-এর জন্য।
কোর্টানা অনুস্মারক সেট করতে পারেন কীবোর্ড ইনপুটের  প্রয়োজন ছাড়া প্রাকৃতিক ভাবে স্বর শনাক্ত করে এবং বিং অনুসন্ধান ইঞ্জিন থেকে তথ্য ব্যবহার করে প্রশ্নের উত্তর দেয়।
কোর্টানা বর্তমানে সফ্টওয়্যার প্ল্যাটফর্ম এবং অঞ্চল হিসাবে  ইংরেজি, পর্তুগিজ, ফরাসি, জার্মান, ইতালীয়, স্প্যানিশ, চীনা এবং জাপানি ভাষা সংস্করণে পাওয়া যায়। কোর্টানা প্রধানত  অ্যাপল সিরি, গুগল সহকারী, এবং আমাজন আলেক্সা-এর  প্রতিদ্বন্দ্বিতা করছে।
সান ফ্রান্সিসকোতে মাইক্রোসফট বিল্ড ডেভেলপার কনফারেন্সে (২-৪ এপ্রিল, ২০১৩) প্রথমবারের মত কোর্টানা প্রদর্শিত হয়েছিল। এটি উইন্ডোজ ফোন এবং উইন্ডোজের জন্য ভবিষ্যতের অপারেটিং সিস্টেম, যা মাইক্রোসফটের পরিকল্পিত "পরিবর্তন" এর মূল উপাদান হিসেবে চালু করা হয়েছে।
এর নামকরণ করা হয় কোটারানা নামক, একটি কৃত্রিম বুদ্ধিমত্তার চরিত্র যা মাইক্রোসফ্টের হালো ভিডিও গেম ফ্র্যাঞ্চাইজতে বেঙ্গি লোককাহিনী থেকে উৎপন্ন হয়েছে, চরিত্রটিতে নেপথ্যকণ্ঠ অভিনেত্রী জেন টেলরের সঙ্গে, ব্যক্তিগত সহকারী ইউএস-নির্দিষ্ট সংস্করণটিতে ভয়েস ফিরিয়ে আনে।
কোর্টানা ব্যক্তিগত তথ্য যেমন  আগ্রহ, অবস্থানের ডেটা, অনুস্মারক এবং পরিচিতিগুলি "নোটবুক"এ সঞ্চয় করে। এটি একটি ব্যবহারকারীর নির্দিষ্ট অভ্যাস এবং আচরণগুলি শিখতে এই তথ্যটিতে বুঝতে এবং যোগ করতে পারে। ব্যবহারকারীরা, তাঁদের গোপনীয়তাতে কিছু নিয়ন্ত্রণের জন্য কী কী সংগ্রহ করা হয় তা দেখতে এবং নির্দিষ্ট করতে পারে, "তুলনামূলক সহকারীসামগ্রী অতিক্রম করে এমন নিয়ন্ত্রণের একটি স্তর" বলে বলা হয় ব্যবহারকারীরা "নোটবুক" থেকে তথ্য মুছে ফেলতে পারে
কোর্টানা একটি অনুস্মারক সিস্টেমের নির্মিত যা উদাহরণস্বরূপ একটি নির্দিষ্ট ফোন নাম্বারের যোগাযোগের সাথে যুক্ত হতে পারে; এটি তখন ব্যবহারকারীকে স্মরণ করিয়ে দেবে যখন সেই ফোন নাম্বারের যোগাযোগের সাথে যোগাযোগ করা হবে, সম্ভবত একটি নির্দিষ্ট সময় বা যখন ফোন একটি নির্দিষ্ট অঞ্চলে থাকে। মূলত এই অনুস্মারকগুলির যে ফোনে কোর্টানা ইনস্টল করা ছিল তাতে থাকত, কিন্তু উইন্ডোজ ১০ দ্বারা মাইক্রোসফট ফোন থেকে ফোনে অনুস্মারক সমন্বয় নির্দিষ্ট করেছে।
কোর্টানার বেশিরভাগ সংস্করণ দুটি নেস্টেড, অ্যানিমেটেড চেনাশোনাগুলির আকার গ্রহণ করে যা অনুসন্ধান বা কথোপকথনের মতো কার্যকলাপগুলি নির্দেশ করতে অ্যানিমেশনযুক্ত। প্রধান রঙের স্কিমটি একটি কালো বা সাদা ব্যাকগ্রাউন্ড এবং নীল রংয়ের ব্লকে নিজ নিজ চেনাশোনাগুলির জন্য অন্তর্ভুক্ত করে।
কোর্টানা পরিষেবা দ্বারা তৃতীয় পক্ষের অ্যাপ্লিকেশন সঙ্গে উইন্ডোজ ১০ যুক্ত ভাবে বা সরাসরি কাজ করতে পারে। ২০১২ সালের শেষের দিকে, কোরের্টা মাইক্রোসফ্টের ওয়ার্ডারলিস্ট সার্ভিসের সাথে একত্রিত করে, কর্টনাকে রিমাইন্ডারস যোগ এবং কাজ করার অনুমতি দেয়।
কোর্টানার ভাষা প্রক্রিয়াকরণ ক্ষমতা টেলমি নেটওয়ার্ক (২০০৭ সালে মাইক্রোসফ্ট দ্বারা কেনা) থেকে উদ্ভূত হয় এবং সাটোরি নামক একটি পরিব্যয়ী অনুসন্ধান ডাটাবেস সঙ্গে মিলিত হয়।
কোর্টানা
মুসাহী জেলা

মুসাহী জেলা (পশতু: د موسهي ولسوالی) (পারসিক: ولسوالی موسهي) আফগানিস্তানের কাবুল প্রদেশে অবস্থিত ১৫টি জেলা মধ্যে অন্যতম একটি জেলা।
ভৌগোলিক অবস্থান অনুযায়ী জেলাটি আফগানিস্তানের কাবুল প্রদেশের দক্ষিণ অঞ্চলে অবস্থান করছে। এছাড়াও পশ্চিমে চার আসিয়াব জেলা, উত্তরে বাগরামী জেলা, পূর্বে খাকি জব্বার জেলা, দক্ষিণে লোগার প্রদেশের সীমানা রয়েছে। এটির সদর দপ্তর হল মুসাহী নামক গ্রাম, যেটি জেলার কেন্দ্রীয় অংশে অবস্থিত।
২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৩০,০০০ জন এর মত। এখানকার জনসংখ্যার অধিকাংশ মানুষই পশতুন সম্প্রদায়ের।
পাঁচলা বিধানসভা কেন্দ্র

পাঁচলা (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ১৭৫ নং পাঁচলা বিধানসভা (এসসি) কেন্দ্রটি গঠিত হয়েছে পাঁচলা সিডি ব্লকের অন্তর্গত এবং গোবিন্দপুর,ইসলামপুর,লস্করপুর,পোল্গুস্তিয়া গ্রামপঞ্চায়েতগুলি জগৎবল্লভপুর সিডি ব্লকের অন্তর্গত।
পাঁচলা বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত। পাঁচলা শুরুতে শ্রীরামপুর লোকসভা কেন্দ্রের অন্তর্গত ছিল।
টারটিয়াস বস

টারটিয়াস বস (; জন্ম: ১৪ মার্চ, ১৯৬৬ - মৃত্যু: ১৪ ফেব্রুয়ারি, ২০০০) ট্রান্সভাল প্রদেশের ভেরিনিগিং এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে আন্তর্জাতিক ক্রিকেটে দক্ষিণ আফ্রিকার পক্ষে খেলেছেন।
ঘরোয়া প্রথম-শ্রেণীর ক্রিকেটে নর্দার্ন ট্রান্সভাল ও নাটালের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।
প্রিটোরিয়া বিশ্ববিদ্যালয়ে দন্ত বিভাগের ছাত্র ছিলেন তিনি। ছাত্র অবস্থাতেই ১৯৮৬-৮৭ মৌসুমে ক্রিকেট অঙ্গনে অংশগ্রহণ করতে থাকেন।
১২ এপ্রিল, ১৯৯২ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্টে অভিষেক ঘটে তার। এটিই তার টেস্টে একমাত্র অংশগ্রহণ ছিল। একই বছরে দুইটি ওডিআইয়ে অংশ নিয়েছিলেন টারটিয়াস বস।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপে কেপলার ওয়েসেলসের নেতৃত্বাধীন দক্ষিণ আফ্রিকা দলের অন্যতম সদস্য ছিলেন তিনি। ঐ প্রতিযোগিতায় তার দল বৃষ্টিবিঘ্নিত খেলায় সেমি-ফাইনালে ইংল্যান্ডের বিপক্ষে পরাজিত হবার মাধ্যমে বিদায় নেয়।
ব্যক্তিগত জীবনে বিবাহিত ছিলেন। কারেন অ্যান নাম্নী এক রমণীর পাণিগ্রহণ করেন। তার পুত্র করবিন বস প্রথম-শ্রেণীর ক্রিকেটার ও অপর পুত্র ইথান বস রয়েছে।
কোয়াজুলু-নাটালের ওয়েস্টভিল এলাকায় ১৪ ফেব্রুয়ারি, ২০০০ তারিখে মাত্র ৩৪ বছর বয়সে তার দেহাবসান ঘটে। তিনি গুলেন বারি সিনড্রোম রোগে ভুগছিলেন। তবে, তার স্ত্রী কারেন অ্যান এ মৃত্যুতে বিষক্রিয়ার সম্পৃক্ততার অভিযোগ আনেন। ২০০৩ সালে বসের বোন উচ্চ আদালতে কারেনের সম্পত্তির মালিকানার দাবীদারের বিষয়ে সফলতার সাথে আবেদন করেন। ২০০৫ সালে বসের মৃতদেহ কুইন্সবার্গ সমাহিতক্ষেত্র থেকে উত্তোলন করা হয়। তার ভাই-বোনেরা ব্যক্তিগতভাবে গোয়েন্দা নিয়োগ করেন ও পরবর্তীতে স্ত্রীর অভিযোগ ভিত্তিহীন প্রমাণিত হয়। এছাড়াও, কারেনের বিষয়ে গোয়েন্দা নিয়োগ করা হয়।
মানেকা সরকার

মানেকা সরকার() প্রকৃত নাম পরমা সরকার() হলেন কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর। পি সি সরকার জুনিয়রের এবং জয়শ্রী সরকারের কন্যা। দেশের প্রথম নারী জাদুকর। মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। মেনকা এর রক্তে যাদু - তিনি এই শিল্পের নবম প্রজন্ম। তার পিতামহ ছিলেন, প্রখ্যাত পি সি সরকার।
তার বড় হয়ে ওঠা একটু অন্যরকম ছিল। স্টেজ আর শো বিজনেসের মধ্যেই তার ছোটবেলা কেটেছে। ফলে আর চার পাঁচটা ছেলে-মেয়ে যেভাবে বড় হয় সেভাবে তিনি বড় হননি। অধিকাংশ সময় গ্রিন রুমে বসে লেখাপড়া করতে হয়েছে তাকে। ফলে ছোট থেকেই স্টেজের প্রতি তার একটা আগ্রহ ছিল। মঞ্চে তার বাবা-মাকে কাজ করতে দেখা,তার পিতামহের ঐতিহাসিক বীরত্বের গল্প, এবং পারিবারিক এই শিল্পে তার নিজের জায়গা করার চেষ্টা।
একবার স্টেজে তার মা নাচছেন। সঙ্গে অনেকে রয়েছে। তিনি স্টেজের পাশ থেকে সেটা দেখছেন। সেদিন কি মনে হল তার, যিনি তার হাত ধরে দাঁড়িয়ে ছিলেন তার হাত ছাড়িয়ে আচমকা স্টেজে নেমে নাচতে শুরু করলেন। মায়ের মত একই জামা পড়ে তাকে নাচতে দেখে দর্শকরা উচ্ছ্বসিত। কিন্তু তিনি তার মা ইশারায় তাকে ভেতরে যেতে বললেন। সেদিন অনুষ্ঠানের পর বকুনি খেতে হয়নি তাকে। বরং বাবা-মা দু’জনে তাকে মাঝখানে বসিয়ে জিজ্ঞেস করলেন কেন তিনি এমন করলেন? পরে তার বাবা বুঝিয়ে বলেছিলেন এটা যদি তার ভাল লাগে তাহলে করতে, তবে আগে লেখাপড়া করতে হবে। লেখাপড়াটা শেষ করে যেটা ইচ্ছা হয় সেটা করা যাবে।
তারপর আর একবার তিনি তার কোন এক শৈশেবের দিনে, পিতামহের বিখ্যাত 'ওয়াটার্স অফ ইন্ডিয়া' ম্যাজিক ট্রিক (যেখানে একটি ছোট পাত্র অনেকবার খালি করা হয় কিন্তু কখনোই জল শেষ হয় না) দেখাবেন ঠিক করলেন,তিনি বাথরুমে গিয়ে,একটি মগ জল দিয়ে ভর্তি করে এবং বার বার নিজের উপর ঢালতে লাগলেন, এবং বলতে লাগলেন এটি 'ওয়াটার্স অফ ইন্ডিয়া'।
মানেকা তার পিতার মতন বিভিন্ন ডিগ্রী পাওয়ার পথ অনুসরণ করে ওহাইও বিশ্ববিদ্যালয় থেকে এমবিএ করেন এবং শীঘ্রই তার ডক্টরেট পাওয়ার কথা। 
মানেকা সরকারের পিতা জাদুকর।পি সি সরকার জুনিয়র এবং মাতা জয়শ্রী সরকার। তার দুই বোন,মউবনি ও মুমতাজ। মউবনি একজন মডেল এবং মমতাজ একজন বাংলা চলচ্চিত্র অভিনেত্রী। ২০০৭ সালে, ফিলাডেলফিয়া, মার্কিন যুক্তরাষ্ট্রে মানেকা শোর জন্য গিয়েছিলেন। সেখানে সাধারণ বন্ধুদের মাধ্যমে সুস্মিত রঞ্জন হালদারের সঙ্গে আলাপ হয়। সুস্মিত,নিউ ইয়র্ক বিশ্ববিদ্যালয় থেকে এমবিএ সম্পন্ন করেন এবং তার কোম্পানী প্রতিষ্ঠিত করছিলেন। পরে সুস্মিতের সঙ্গে তার বিবাহ হয়।
মানেকা সরকার বেশ কয়েকটি শোতে তার বাবার সহকারী হিসেবে কাজ করেন এবং মার্চ ২০১২ পর্যন্ত তিনি ২৫০ ম্যাজিক শো করেছেন। ২০০৪ সালে তিনি, তার পিতার সাথে মিলিত হয়ে তাজমহল অদৃশ্য হওয়ার একটি বিভ্রম তৈরি করেন এবং তাজমহল অদৃশ্য করে দেন, তারপর ডাল লেকের জলের ওপর দিয়ে সাইকেল চালানো ম্যাজিক ট্রিক দেখিয়েছেন।
উত্তরপাড়া বিধানসভা কেন্দ্র

উত্তরপাড়া (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৫ নং উত্তরপাড়া বিধানসভা কেন্দ্রটি উত্তরপাড়া কোতরং পৌরসভা,কোন্নগর পৌরসভা এবং নবগ্রাম,কানাইপুর, রঘুনাথপুর গ্রামপঞ্চায়েতগুলি শ্রীরামপুর উত্তরপাড়া সিডি ব্লকের অন্তর্গত।
উত্তরপাড়া বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।
বাংলাদেশে গর্ভপাত

বাংলাদেশে গর্ভপাত বেশীরভাগ ক্ষেত্রে অবৈধ, যদিও মাসিক সঞ্চালনকে বিকল্প হিসেবে কাজে লাগানো হয়। বাংলাদেশে এখনো ১৮৬০-এর প্যানাল কোড চালু রয়েছে, যেখানে প্ররোচিত গর্ভপাতকে আইন বহির্ভূত হিসেবে গণ্য করা হয় যদিনা এটি নারীর জন্য হুমকিস্বরূপ হয়।
ঐতিহাসিকভাবে, গর্ভপাত একসময় প্রচলিত ছিল, বিশেষকরে বাংলাদেশের স্বাধীনতা যুদ্ধের পরবর্তী বছরে। উদাহরণস্বরূপ, ১৯৭২ সালে, যুদ্ধের সময়ে যেসব নারী ধর্ষিত হয়েছিল, তাদের জন্য গর্ভপাত বৈধ করে দেয়া হয়েছিল। ১৯৭৬-এ, বাংলাদেশ জাতীয় জনসংখ্যা নীতি গর্ভধারণকালে ফার্স্ট ট্রাইমেস্টারে গর্ভপাতকে বৈধতা দিতে পদক্ষেপ নিয়েছিল।
১৯৭৯ সাল থেকে বাংলাদেশে গর্ভপাতের বিকল্প হিসাবে মেন্সট্রুয়াল রেগুলেশনের অনুমতি দেয়া হয়েছে কারণ এক্ষেত্রে গর্ভাবস্থা প্রতিষ্ঠিত হয় না। ২০১২ সালে বাংলাদেশের ওষুধ প্রশাসন মেডিকেল ব্যবস্থাপনায় গর্ভপাতের জন্য মিফেপ্রিস্টোন এবং মিসোপ্রোস্টল কে বৈধতা দেয়।
পরিবার পরিকল্পনা কর্মসূচির অংশ হিসেবে ১৯৭৯ সাল থেকে বাংলাদেশে মেন্সট্রুয়াল রেগুলেশন প্রচলিত, যেখানে একটি রজঃস্রাব না হবার পর জরায়ুর ভিতরের বস্তু বের করে আনা হয় যাতে গর্ভধারণ সম্ভব না হয়। এটি সহজ এবং সস্তা একটি পদ্ধতি। এনেস্থেশিয়া ছাড়াও এই পদ্ধতি প্রয়োগ করা যায়।
২০১৩ সালে বাংলাদেশের ১০ টি ভিন্ন ভিন্ন ক্ষেত্রের ৬৫১ জন নারীর অনুমতি নিয়ে মেন্সট্রুয়াল রেগুলেশনের উপর একটি গবেষণা করা হয়, যারা তাদের মাসিক থেকে প্রায় ৬৩ দিন পিছিয়ে পরেছিল। তাদের ২০০ মিলিগ্রাম মিফেপ্রিস্টোন এবং পরবর্তীতে ৮০০ মিলিগ্রাম মিসোপ্রোস্টল দেয়া হয়। গবেষণায় দেখা যায় যে ৯৩ শতাংশ নারী কোন সার্জারি ছাড়াই জরায়ু খালি করতে সক্ষম হন, ৯২ শতাংশ নারী ওষুধ এবং এই সংক্রান্ত অন্যান্য চিকিৎসা নিয়ে সন্তুষ্ট ছিলেন।
যদিও মেন্সট্রুয়াল রেগুলেশন সেন্টারে কোন টাকা নেয়া হয় না, তবুও আর্থ সামাজিক বাঁধা এবং সামাজিক দৃষ্টিভঙ্গি নারীদের এসব সেন্টারে যাওয়া থেকে বিরত করছে। ১০ সপ্তাহের অধিক সময়ের গর্ভাবস্থা হলে সেন্টারগুলো সেবার বিনিময় অর্থ নিয়ে থাকে, অনেক নারী এসব সেন্টার সম্পর্কে জানেনই না, আবার অনেক নারী তার স্বামীর বাঁধার কারণে এসমস্ত সেন্টারে যেতে পারেন না। ফলে তারা অবৈধ গর্ভপাতের দিকে ঝুঁকেন।